**Mesto Ilava, Mierové námestie 16/31, 01901 Ilava**

**SÚŤAŽNÉ PODKLADY**

**Podlimitná zákazka bez využitia elektronického trhoviska**

podľa zákona č. 343/2015 Z. z. o verejnom obstarávanía o zmene a doplnení niektorých zákonov

 (Stavebné práce)

**Prístavba a stavebné úpravy MŠ Okružná 53/5, Ilava-Klobušice**

Obsah

[A. Pokyny na vypracovanie a predkladanie ponúk 3](#_Toc33098025)

[A.1 Všeobecné informácie 3](#_Toc33098026)

[Predmet zákazky 3](#_Toc33098027)

[Rozdelenie predmetu zákazky 3](#_Toc33098028)

[Typ zmluvného vzťahu 3](#_Toc33098029)

[Zrušenie použitého postupu zadávania zákazky 3](#_Toc33098030)

[A.2 Vyhotovenie ponuky 4](#_Toc33098031)

[Príprava ponuky 4](#_Toc33098032)

[Jazyk ponuky 4](#_Toc33098033)

[Mena a ceny uvádzané v ponuke 4](#_Toc33098034)

[Obsah ponuky 4](#_Toc33098035)

[Náklady na ponuku 5](#_Toc33098036)

[A.3 Zábezpeka ponuky 5](#_Toc33098037)

[A.4 Komunikácia medzi verejným obstarávateľom, záujemcami a uchádzačmi 6](#_Toc33098038)

[Spôsob a forma komunikácie 6](#_Toc33098039)

[Vysvetľovanie informácií uvedených v súťažných podkladoch 7](#_Toc33098040)

[Obhliadka miesta realizácie predmetu zákazky 7](#_Toc33098041)

[A.5 Predkladanie ponuky 8](#_Toc33098042)

[Uchádzač oprávnený predložiť ponuku 8](#_Toc33098043)

[Predloženie ponuky 8](#_Toc33098044)

[Doplnenie, zmena a odvolanie ponuky 8](#_Toc33098045)

[B. Kritériá na vyhodnotenie ponúk a pravidlá ich uplatnenia 9](#_Toc33098046)

[B.1 Kritérium na vyhodnotenie ponúk 9](#_Toc33098047)

[B.2 Elektronická aukcia 10](#_Toc33098048)

[C. Opis predmetu zákazky 11](#_Toc33098049)

[Podrobný opis predmetu zákazky: 11](#_Toc33098050)

[D. Návrh zmluvy 14](#_Toc33098051)

[E. Prílohy 26](#_Toc33098052)

# A. Pokyny na vypracovanie a predkladanie ponúk

Uchádzač vypracuje a predloží svoju ponuku v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov (ZVO), podľa pokynov verejného obstarávateľa uvedených vo výzve na predkladanie ponúk a v týchto súťažných podkladoch (ďalej aj spoločne súťažné podklady). V procese verejného obstarávania bude dodržiavať ZVOa podmienky stanovené v súťažných podkladoch.

## A.1 Všeobecné informácie

**Identifikácia verejného obstarávateľa**

Názov organizácie: Mesto Ilava

 Sídlo: Mierové námestie 16/31

 019 01 Ilava

IČO: 00317331

**Kontaktná osoba pre verejné obstarávanie**

Meno a priezvisko: Ing. Milan Gál

Telefón: +421 910415291

E-mail: verejne.obstaravanie@ktprofix.sk

**Kontaktnú adresa pre proces verejného obstarávania**

Názov organizácie: K.T.Profixs.r.o.

 Sídlo organizácie: Železničná 136, 979 01 Čerenčany

### Predmet zákazky

Predmet zákazky „Prístavba a stavebné úpravy MŠ Okružná 53/5, Ilava-Klobušice“ je detailne opísaný v časti C. týchto súťažných podkladov.

### Rozdelenie predmetu zákazky

Predmet zákazky nie je rozdelený na časti:

### Typ zmluvného vzťahu

Verejný obstarávateľ v zmysle § 56 ods. 1 ZVO na základe výsledku zadávania zákazky uzatvorí na predmet zákazky zmluvu o dielo podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len,, Obchodný zákonník“).Zmluva bude uzatvorená v listinnej podobe.

### Zrušenie použitého postupu zadávania zákazky

Verejný obstarávateľ zruší použitý postup zadávania zákazky, ak:

**-** nedostal ani jednu ponuku;

**-** ani jedna z predložených ponúk nezodpovedá požiadavkám určeným v týchto súťažných podkladoch a uchádzač neuplatnil žiadosť o nápravu v lehote podľa § 136 ods. 3 Zákona o verejnom obstarávaní a nepodal námietky v lehote podľa § 138 ods. 5 Zákona o verejnom obstarávaní;

**-** jej zrušenie nariadil Úrad pre verejné obstarávanie.

Verejný obstarávateľ si vyhradzuje právo zrušiť použitý postup zadávania zákazky aj vtedy:

- ak sa zmenili okolnosti, za ktorých sa vyhlásilo verejné obstarávanie.

- ponuky prevyšujú predpokladanú hodnotu zákazky stanovenú verejným obstarávateľom.

Verejný obstarávateľ bezodkladne upovedomí všetkých uchádzačov o zrušení použitého postupu zadávania zákazky s uvedením dôvodu a oznámi postup, ktorý použije pri zadávaní zákazky na pôvodný Predmet zákazky.

## A.2 Vyhotovenie ponuky

### Príprava ponuky

Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

Potvrdenia, doklady a iné dokumenty tvoriace ponuku, požadované v týchto súťažných podkladoch, musia byť v ponuke predložené ako scany originálov alebo ich osvedčených kópií, pokiaľ nie je určené inak.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

### Jazyk ponuky

Ponuky, doklady a dokumenty vo verejnom obstarávaní sa predkladajú v štátnom jazyku (t.j. slovenskom jazyku). Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Mena a ceny uvádzané v ponuke

Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (EUR) a vložená do systému JOSEPHINE. Uchádzač ocení všetky položky podľa Prílohy C.2 - Výkaz výmer týchto súťažných podkladov, ktoré tvoria predmet zákazky opísaný v časti C - Opis predmetu zákazky týchto súťažných podkladov. Navrhovanú celkovú cenu uchádzača za predmet zákazky tvorí súčet celkových cien všetkých položiek podľa Prílohy C.2 – Výkaz výmer týchto súťažných podkladov. Uchádzač musí v cene uviesť pre každú požadovanú položku aj jednotkovú cenu. Celkovú cenu za predmet zákazky uvedie uchádzač v Návrhu na plnenie kritérií na vyhodnotenie ponúk v Prílohe E.3 týchto súťažných podkladov. Navrhovaná celková cena predmetu zákazky musí obsahovať cenu, ktorá zohľadní požiadavky na predmet zákazky, ktoré sú uvedené v časti C - Opis predmetu zákazky týchto súťažných podkladov.

Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

* navrhovaná cena bez DPH,
* sadzba DPH a výška DPH,
* navrhovaná cena vrátane DPH.

Ak uchádzač nie je platiteľom DPH, uvedie navrhovanú cenu celkom. Skutočnosť, že nie je platiteľom DPH, uvedie v ponuke.

### Obsah ponuky

Ponuka obsahuje:

1. List s identifikačnými údajmi uchádzača (v prípade skupiny dodávateľov identifikačné údaje za každého člena skupiny) minimálne s uvedením obchodného mena, adresy sídla alebo miesta jeho podnikania, IČO, DIČ, mena kontaktnej osoby, telefónneho čísla a elektronickej adresy. Uchádzač vyplní Prílohu E.1 – Identifikačné údaje uchádzača, alebo prílohu E.4 – Jednotný európsky dokument.
2. Potvrdenia, doklady a dokumenty, prostredníctvom ktorých uchádzač preukazuje splnenie podmienok účasti vo verejnom obstarávaní, požadované vo výzve na predkladanie ponúk.
3. V prípade skupiny dodávateľov vystavené splnomocnenie pre jedného z členov skupiny (lídra skupiny), ktorý bude oprávnený konať v mene všetkých členov skupiny dodávateľov a prijímať pokyny v tomto verejnom obstarávaní a bude oprávnený konať v mene skupiny pre prípad prijatia ponuky, podpisu zmluvy a komunikácie v procese plnenia zmluvy. Splnomocnenie musí byť podpísané všetkými členmi skupiny alebo osobou/osobami oprávnenými konať v danej veci za každého člena skupiny.
4. Informácie o subdodávateľoch v rozsahu Prílohy E.2 – Informácie o subdodávateľoch.
5. Informáciu resp. doklad o spôsobe zložení zábezpeky.
6. Podpísaný a doplnený návrh zmluvy (Časť D – Návrh zmluvy), s uvedením ceny (časti predmetu) zákazky.
7. Podpísaný a doplnený návrh na plnenie kritérií určených verejným obstarávateľom na vyhodnotenie ponúk.
8. Detailná technická a cenová špecifikácia predmetu zákazky spracovaná podľa Prílohy C.2 (ocenený výkaz výmer, doplnený uchádzačom o identifikáciu konkrétnych výrobkov ponúkaných uchádzačom, ktoré uchádzač hodlá pri realizácii zákazky použiť - s výnimkou tých, pri ktorých konkrétny výrobok definuje Výkaz výmer resp. Projektová dokumentácia). Táto detailnátechnická a cenová špecifikácia sa stane prílohou zmluvy uzavretej medzi verejným obstarávateľom a úspešným uchádzačom.
9. Podrobný časový plán výstavby rozpracovaným (odo dňa prevzatia staveniska) na jednotlivé dni a jednotlivé (atomické) pracovné úkony a aktivity, spracovaný vo forme Ganttovho diagramu alebo v ekvivalentne deskriptívnej forme.

### Náklady na ponuku

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

## A.3 Zábezpeka ponuky

Zábezpeka sa vyžaduje. Zábezpeka zabezpečí viazanosť ponuky počas lehoty viazanosti ponúk.

Spôsoby zloženia zábezpeky si vyberie uchádzač. Spôsoby zloženia zábezpeky sú:

1. poskytnutím bankovej záruky za uchádzača alebo
2. poskytnutím poistenia záruky
3. zložením finančných prostriedkov na bankový účet verejného obstarávateľa:

**Majiteľ účtu:** Mesto Ilava

**IBAN:**             SK72 0200 0000 0030 0022 7372

**Variabilný symbol:** IČO uchádzača

**Konštantný symbol:** 0308

**Pri platbách do zahraničia** a použití IBAN a SWIFT kódu je potrebné uviesť aj platobnú inštrukciu:

Pleasepay to:

.................... (uchádzač uvedie svoje meno alebo názov spoločnosti)

V prípade, že sa uchádzač rozhodnete zložiť zábezpeku prostredníctvom bankovej záruky vydanej v listinnej podobe, je potrebné originál zábezpeky fyzicky doručiť verejnému obstarávateľovi.

V oboch prípadoch je potrebné zábezpeku zložiť do lehoty na predkladanie ponúk. Za včasné zloženie a doručenie zábezpeky zodpovedá uchádzač.

Zábezpeka prepadne v prospech verejného obstarávateľa, ak uchádzač

1. odstúpi od svojej ponuky v lehote viazanosti ponúk alebo
2. neposkytne súčinnosť alebo odmietne uzavrieť zmluvu podľa § 56 ods. 10 až 14 ZVO.

Verejný obstarávateľ uvoľní alebo vráti uchádzačovi zábezpeku do siedmich dní odo dňa

1. márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky,
2. uzavretia zmluvy.

V prípade predĺženia lehoty viazanosti ponúk z dôvodu podania námietok proti postupu verejného obstarávateľa a začatia konania o námietkach, ak bude mať takéto konanie podľa ZVO odkladný účinok na konanie verejného obstarávateľa, alebo ak bude začatá kontrola postupu verejného obstarávateľa pred uzavretím zmluvy podľa zákona o verejnom obstarávaní, Úrad pre verejné obstarávanie vydá rozhodnutie o predbežnom opatrení, ktorým pozastaví konanie verejného obstarávateľa alebo sa predĺži proces kontroly dokumentácie verejného obstarávania, uchádzač je povinný zabezpečiť primerané predĺženie zábezpeky až do uplynutia takto primerane predĺženej lehoty viazanosti ponúk.

## A.4 Komunikácia medzi verejným obstarávateľom, záujemcami a uchádzačmi

### Spôsob a forma komunikácie

Komunikácia medzi verejným obstarávateľom a záujemcami, resp. uchádzačmi sa bude uskutočňovať v štátnom jazyku a spôsobom, ktorý zabezpečí úplnosť a obsah údajov uvedených v ponuke a v žiadosti o účasť a zaručí ochranu dôverných a osobných údajov uvedených v týchto dokumentoch.

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge

Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca/ uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo **„ZAUJÍMA MA TO“** (v pravej hornej časti obrazovky).

Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v profile verejného obstarávateľa <https://www.uvo.gov.sk/> a v príslušnej časti zákazky v systéme JOSEPHINE.

### Vysvetľovanie informácií uvedených v súťažných podkladoch

V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, inej sprievodnej dokumentácie a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE v slovenskom jazyku.

Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. To neplatí pre podania a dokumenty súvisiace s uplatnením námietok podľa § 170.

Za včas doručenú požiadavku záujemcu o vysvetlenie sa bude považovať požiadavka o vysvetlenie doručená najneskôr tri pracovné dni pred uplynutím lehoty na predkladanie ponúk prostredníctvom komunikačného rozhrania systému JOSEPHINE. Po tejto lehote záujemcovi nezaniká právo požiadať o vysvetlenie súťažných podkladov, ale verejný obstarávateľ mu negarantuje doručenie vysvetlenia v lehote určenej zákonom.

Verejný obstarávateľ bezodkladne poskytne vysvetlenie informácií potrebných na vypracovanie ponuky, na preukázanie splnenia podmienok účasti všetkým záujemcom, ktorí sú mu známi, najneskôr tri pracovné dni pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred a súčasne verejný obstarávateľ zverejní vysvetlenie v profile verejného obstarávateľa zriadenom v elektronickom úložisku na webovej stránke Úradu pre verejné obstarávanie vo forme linku na verejný portál systému JOSEPHINE.

### Obhliadka miesta realizácie predmetu zákazky

Obhliadka miesta realizácie zákazky sa odporúča. Informácie je možné získať a termín obhliadky je možné dohodnúť s **kontaktnou osobou pre verejné obstarávanie**. Výdavky spojené s obhliadkou miesta realizácie zákazky idú na ťarchu uchádzača.

Vzhľadom na prevádzkové, stavebné, bezpečnostné a dopravné obmedzenia súvisiace s výstavbou, ktorých riešenia stanoví uchádzač vo svojom projektovom pláne vypracovanom na základe detailnej znalosti miesta výstavby, verejný obstarávateľ odporúča obhliadku miesta výstavby. Verejný obstarávateľ nebude akceptovať žiadosti o dodatok k zmluve, prípadne žiadosti o navýšenie finančných prostriedkov počas výstavby diela z dôvodu, že uchádzačovi neboli známe skutočnosti, ktoré bolo možné zistiť alebo predpokladať na základe obhliadky miesta výstavby.

## A.5 Predkladanie ponuky

### Uchádzač oprávnený predložiť ponuku

Uchádzačom môže byť fyzická osoba alebo právnická osoba vystupujúca voči verejnému obstarávateľovi samostatne, alebo skupina fyzických osôb/právnických osôb vystupujúcich voči verejnému obstarávateľovi spoločne. Takáto skupina dodávateľov utvorená na realizáciu predmetu zákazky, ktorej ponuka bude prijatá verejným obstarávateľom, nemusí vytvoriť určitú právnu formu, musí však stanoviť lídra skupiny, ktorý bude oprávnený prijímať pokyny od verejného obstarávateľa za všetkých členov skupiny a konať v mene všetkých ostatných členov skupiny v procese plnenia zmluvy. Všetci členovia takejto skupiny dodávateľov utvorenej na realizáciu predmetu zákazky musia jednému z členov skupiny dodávateľov udeliť splnomocnenie konať v mene všetkých členov skupiny dodávateľov a prijímať pokyny v tomto verejnom obstarávaní, ako aj konať v mene skupiny dodávateľov pre prípad prijatia ponuky, podpisu zmluvy a komunikácie v procese plnenia zmluvy.

### Predloženie ponuky

Každý uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

Ponuky sa budú predkladať elektronicky v zmysle § 49 ods. 1 písm. a) zákona o verejnom obstarávaní do systému JOSEPHINE, umiestnenom na webovej adrese https://josephine.proebiz.com/, v lehote na predkladanie ponúk.

Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi

a) v systému JOSEPHINE registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID)

b) alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon je 3 pracovné dni a je potreba s touto dobou počítať pri vkladaní ponuky.

Autentifikovaný uchádzač si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky“.

V kontexte ZVO § 49 bod 1a upozorňujeme uchádzačov na náležitosti predkladania ponúk elektronicky. Heslo súťaže: **„**Objekt pre telovýchovu a šport - dostavba - stavebné práce**“**

Ponuky sa predkladajú elektronicky prostredníctvom systému JOSEPHINE (webová adresa systému je https:/josephine.proebiz.com), kde autentifikovaný uchádzač vkladá ponuku k danej zákazke.

Ponuka uchádzača predložená po uplynutí lehoty na predkladanie ponúk sa elektronicky neotvorí.

### Doplnenie, zmena a odvolanie ponuky

Uchádzač môže predloženú ponuku dodatočne zmeniť alebo vziať späť do uplynutia lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

# B. Kritériá na vyhodnotenie ponúk a pravidlá ich uplatnenia

## B.1 Kritérium na vyhodnotenie ponúk

Verejný obstarávateľ zvolil pre vyhodnotenie ponúk zadávanej zákazky postup na základe najlepšieho pomeru ceny a kvality. Úspešným uchádzačom sa stane ten uchádzač, ktorého platná ponuka dosiahne najvyšší počet bodov podľa bodovacieho systému príslušných kritérií. Uchádzač predloží svoj návrh na plnenie kritérií prostredníctvom IS JOSEPHINE.

**Bodovací systém:**

**Kritérium č. 1:** Najnižšia cena v € bez DPH

Váha kritéria: 90

Spôsob výpočtu:

Počet bodov ponuky za toto kritérium sa vypočíta ako pomer medzi najnižšou predloženou ponukou vo vzťahu k tomuto kritériu a vyhodnocovanou ponukou vynásobený váhou kritéria.

Vzorec pre výpočet počtu bodov:

(najnižšia ponuka/vyhodnocovaná ponuka) x váha kritéria = počet získaných bodov za kritérium č. 1

**Kritérium č. 2:** Doba výstavby v dňoch odo dňa odovzdania staveniska

Váha kritéria: 10

Spôsob výpočtu:

Počet bodov ponuky za toto kritérium sa vypočíta ako pomer medzi najnižšou predloženou ponukou vo vzťahu k tomuto kritériu a vyhodnocovanou ponukou vynásobený váhou kritéria.

Vzorec pre výpočet počtu bodov:

(najnižšia ponuka/vyhodnocovaná ponuka) x váha kritéria = počet získaných bodov za kritérium č. 2

Úspešnou ponukou bude ponuka, ktorá získa najvyšší súčet bodov jednotlivých vyhodnocovacích kritérií.

**Cena**

Celková cena diela je stanovená ako súčet cien jednotlivých položiek výkazu výmer , ktoré musia obsahovať celkové náklady spojené s plnením predmetu Zmluvy, najmä: náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce (napr. spevnené plochy, lešenia, žeriavové a zvážacie dráhy, montážne zariadenia a pod.), výkop a zabetónovanie zvislých dopravných značiek trvalých ako i dočasných značiek vrátane stĺpikov a ich kompletného osadenia, náklady súvisiace so zriadením, prevádzkou a odstránením recyklačných centier, drobné a pomocné materiály, strážne služby pri prácach na objektoch inžinierskych sieti, materiály, montáž, údržbu, dane a clá, bankové náklady, ako aj všetky všeobecné riziká, záväzky, náklady na údržbu v záručnej dobe, ďalej všetky služby, ktoré zabezpečujú realizáciu prác, dokončenie, individuálne odskúšanie, komplexné skúšky technologického zariadenia, všeobecné riziká a zaistenie bezpečnosti práce, požiarnej ochrany, povodňovej ochrany a ochrany životného prostredia, spolupráca a koordinácia so zhotoviteľmi súvisiacich stavieb so stavbou na základe zmlúv o spolupráci a koordinácií v súlade s ustanoveniami Zmluvy, vrátane zmluvne stanovenými záväzkami a zodpovednosťou a povinnosti popísané v Zmluve. Všetky čiastkové práce, ktoré nie sú menovite uvedené v popise prác danej položky, ale sú s daným popisom súvisiace a vyplývajúce z ponukovej dokumentácie a ktoré sú nevyhnutné pre úplné ukončenie práce, musia byť zahrnuté v príslušných položkách. Je neprípustné predpokladať, že popis položiek neobsahujúci všetky podrobnosti pripúšťa previesť práce nižšej technickej, resp. kvalitatívnej úrovne, ako je pre daný účel obvyklé. Ak uchádzač zistí, že na niektoré práce nie je vo výkaze výmer vytvorená samostatná položka, musí jej cenu zahrnúť do cien súvisiacich položiek.

Uchádzač musí zohľadniť všetky požiadavky a povinnosti, či už výslovne uvedené alebo naznačené vo všetkých častiach projektovej dokumentácie a vhodne ich oceniť. Jednotkové ceny a sadzby musia preto zahrňovať všetky priame a nepriame náklady a náklady na riziká všetkých druhov, ktoré nie sú priamo vyňaté, v takej výške ako sú potrebné pre realizáciu a dokončenie Diela v súlade so Zmluvou.

Uchádzač musí oceniť všetky položky, ktoré sú uvedené vo Výkaze výmer označené na ocenenie v primeranej cene.

**Upozornenie:** Úspešný uchádzač bude znášať náklady spojené so zabratím pozemku/pozemkov za účelom zriadenia staveniska.

Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (EUR). Navrhovanú celkovú cenu uchádzača za predmet zákazky tvorí súčet celkových cien všetkých položiek. Uchádzač musí v cene uviesť pre každú požadovanú položku aj jednotkovú cenu. Celkovú cenu za predmet zákazky uvedie uchádzač v Návrhu na plnenie kritérií na vyhodnotenie ponúk. Navrhovaná celková cena predmetu zákazky musí obsahovať cenu, ktorá zohľadní požiadavky na predmet zákazky, ktoré sú uvedené v časti C - Opis predmetu zákazky týchto súťažných podkladov.

Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

* navrhovaná cena bez DPH,
* sadzba DPH a výška DPH,
* navrhovaná cena vrátane DPH.

Ak uchádzač nie je platiteľom DPH, uvedie navrhovanú cenu celkom. Skutočnosť, že nie je platiteľom DPH, uvedie v ponuke.

## B.2 Elektronická aukcia

Elektronická aukcia sa nepoužije.

# C. Opis predmetu zákazky

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

V prípade, že informácie uvedené v projektovej dokumentácii budú vykazovať rozpor medzi informáciami uvedenými v týchto Súťažných podkladoch respektíve vo Výzve na predkladane ponúk platí zásada, že informácia uvedená v Súťažných podkladoch a v Zmluve o dielo má prednosť pred informáciou uvedenou v projektovej dokumentácii.

Výmery položiek, uvedené vo výkaze výmer sú spracované podľa projektovej dokumentácie Verejného obstarávateľa a uvádzajú sa za účelom zabezpečenia spoločnej základne pre ponuky v rámci verejnej súťaže. Všetky práce, služby, činnosti vyžadované Zmluvou, ktoré nie sú výslovne uvedené alebo nevyplývajú priamo z textu popisu položiek Výkazu výmer je Zhotoviteľ povinný zahrnúť do Akceptovanej zmluvnej hodnoty.

Za estetickú ekvivalenciu sa považuje pohľadová ekvivalencia diela/zariadenia/materiálu/výrobku vrátane farebnosti a textúry, dizajnu/tvaru počas celej doby jeho životnosti. Pohľadová ekvivalencia sa posudzuje z hľadiska finálneho osadenia výrobku na miesto jeho určenia, z pohľadu pozorovateľa a používateľa pri prirodzenom osvetlení ako aj pri umelom osvetlení.

Funkčnú ekvivalentnosť jednotlivých komponentov diela uchádzač preukáže výsledkami certifikovaných meraní a platnými certifikátmi.

## Podrobný opis predmetu zákazky:

Predmet zákazky sa nedelí na časti.

Predmetom zákazky je Prístavba a stavebné úpravy MŠ Okružná 53/5, Ilava-Klobušice. Realizácia predmetu zákazky pozostáva z:

* realizácie diela podľa technickej špecifikácie - viď Príloha C.1 a Príloha C.2 týchto súťažných podkladov
* záručnej doby v trvaní 5 rokov od dokončenia a odovzdania diela.
* spracovania dokumentácie skutočného vyhotovenia stavby,
* vykonania funkčných skúšok,
* zneškodnenia prípadne zhodnotenie odpadov, ktoré vznikli pri realizácii stavby
* vykonania odborných prehliadok a odborných skúšok (ak sú podľa osobitného predpisu požadované)

Na základe opisu predmetu zákazky uchádzač vypracuje a vo svojej ponuke predloží:

1. Detailnú technickú a cenovú špecifikáciupredmetu zákazky v podobe doplneného výkazu výmer (Príloha C.2 - výkaz výmer).

Verejný obstarávateľ v prípade predloženia ekvivalentného riešenia požaduje predložiť od uchádzača skúšobný protokol alebo osvedčenie vydané orgánom posudzovania zhody vykonávajúcim činnosti posudzovania zhody vrátane kalibrácie, skúšania, osvedčovania a inšpekcie, ktorý je akreditovaný podľa osobitného predpisu, ako dôkaz, že tovar, stavebné práce alebo služby zodpovedajú určenému opisu predmetu zákazky a zmluvným podmienkam. Verejný obstarávateľ bude akceptovať skúšobný protokol alebo certifikát vydaný takýmto orgánom so sídlom v inom členskom štáte Európskej únie. Ak uchádzač alebo záujemca objektívne nemá možnosť získať príslušný dokument v určených lehotách, verejný obstarávateľ prijme aj iné dôkazy predložené uchádzačom alebo záujemcom, ako je napríklad technická dokumentácia výrobcu, za predpokladu, že preukazujú, že tovar, stavebné práce alebo služby spĺňajú požiadavky určené verejným obstarávateľom. V prípade, že Výkaz výmer neobsahuje presnú definíciu výrobku (v rozsahu výrobca, značka, resp. typové označenie), uchádzač túto definíciu doplní vo vzťahu k výrobku, ktorý hodlá použiť. Pre tieto položky protokol alebo osvedčenie vydané orgánom posudzovania zhody (ani technickú dokumentáciu) nepredkladá.

1. Podrobný časový plán výstavby s vypracovaný (odo dňa prevzatia staveniska) na jednotlivé dni a jednotlivé (atomické) pracovné úkony a aktivity, spracovaný vo forme Ganttovho diagramu alebo v ekvivalentne deskriptívnej forme.

Za atomické sa budú považovať také úkony a aktivity, ktoré sú súvisle vykonávané jedným pracovníkom, resp. pracovnou skupinou tak, že výsledok takéhoto úkonu alebo aktivity je z hľadiska realizácie časového plánu hodnotený binárne (ukončený/neukončený).

**Verejný obstarávateľ ďalej požaduje aby:**

* pracovníci Zhotoviteľa a jeho subdodávateľov oprávnení pohybovať sa na stavenisku predmetu zákazky nosili pracovné odevy čitateľne označené názvom zamestnávateľa.
* Zhotoviteľ zabezpečil ohraničenie pracovného priestoru z dôvodov bezpečnosti a ochrany zdravia. Označenie musí byť jasne viditeľné aj v noci a za zníženej viditeľnosti.

**Prílohy opisu predmetu zákazky:**

C.1 – Projektová dokumentácia – samostatná dokumentácia

C.2 – Výkaz výmer – samostatná dokumentácia

# D. Návrh zmluvy

**Zmluva O DIELO**

uzatvorená v zmysle § 536 a nasl. zákona č. 513/1991 Zb. Obchodného zákonníka

(ďalej len ,,Obchodný zákonník“)

 a  § 2 ods. 5 písm. g) zákona č. 343/2015 Z.z. o verejnom obstarávaní a o zmene a doplneníniektorých zákonov v znení neskorších predpisov (ďalej v texte len „ZVO“)

**Článok I.**

**Zmluvné strany**

1. Názov organizácie: Mesto Ilava

Sídlo organizácie:

Štatutárny orgán:

IČO:

Bankové spojenie:

IBAN:

Zástupca splnomocnený na rokovanie vo veciach:

a) zmluvných:

b) technických:

Číslo telefónu:

Email:

(ďalej len “Objednávateľ ”)

a

2. Názov: .........................................................

Sídlo: .........................................................

Štatutárny orgán: .........................................................

Zapísaná v: .........................................................

IČO: .........................................................

DIČ: .........................................................

IČ DPH: .........................................................

Bankové spojenie: .........................................................

Číslo účtu: .........................................................

IBAN: .........................................................

Zástupca splnomocnený na rokovanie vo veciach:

a) zmluvných: .........................................................

b) technických: .........................................................

Číslo telefónu: .........................................................

Email: .........................................................

(ďalej len “Zhotoviteľ ”)

Objednávateľ a Zhotoviteľ ďalej spolu aj len „Zmluvné strany“ alebo jednotlivo „Zmluvná strana“.

**Článok II.**

**PREAMBULA**

2.1 Zhotoviteľ je úspešným uchádzačom verejnej súťaže „Prístavba a stavebné úpravy MŠ Okružná 53/5, Ilava-Klobušice“.

2.2 Podkladom na uzatvorenie tejto zmluvy o dielo je výsledok verejnej súťaže.

**Článok III.**

**Predmet zmluvy**

* 1. Zmluvné strany sa dohodli, že predmetom tejto Zmluvy je vybudovanie diela s názvom „Prístavba a stavebné úpravy MŠ Okružná 53/5, Ilava-Klobušice“. Predmet Zmluvy je detailne špecifikovaný v Prílohe č. 1 a č. 2 tejto Zmluvy, tvoriacej jej neoddeliteľnú súčasť.
	2. Zhotoviteľ sa zaväzuje realizovať pre Objednávateľa predmet Zmluvy podľa podmienok dohodnutých v tejto Zmluve, a to v množstve a cenách uvedených v  tejto Zmluve.
	3. Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky  jeho realizácie a že disponuje s takými kapacitami a odbornými znalosťami, ktoré sú k realizácii Projektu potrebné.
	4. Uzavretím tejto Zmluvy Zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.

**Článok IV.**

**Kvalita PREDMETU Zmluvy**

* 1. Zhotoviteľ sa zaväzuje zrealizovať predmet Zmluvy bez vád a nedostatkov brániacich jeho riadnemu používaniu.

**Článok V.**

**Cena a platobné podmienky**

5.1 Zmluvné strany sa dohodli v zmysle §3 zákona č. 18/1996 Z.z. o cenách v znení neskorších predpisov na cene za celý predmet Zmluvy:

Spolu bez DPH ............ *doplní uchádzač*....................- eur

DPH 20% ............ *doplní uchádzač*....................- eur

Spolu s DPH ............ *doplní uchádzač*....................- eur

Slovom ............. *doplní uchádzač.*.................. eur

Ceny budú vyčíslené v Eurách a zaokrúhlené na 2 desatinné miesta.

* 1. Objednávateľ sa zaväzuje po dobu platnosti tejto Zmluvy včas zaplatiť cenu za realizované práce, ktorá je vypočítaná v súlade s touto  Zmluvou.
	2. Zhotoviteľ nie je oprávnený bez predchádzajúceho písomného súhlasu Objednávateľa meniť obsah a rozsah dodávaných prác, než ako sú uvedené v  Prílohe č.1 tejto Zmluvy.
	3. Objednávateľ neposkytuje finančné preddavky na predmet zmluvy.
	4. Zhotoviteľ bude fakturovať Objednávateľovi 100 % ceny Diela po jeho protokolárnom prebratí Objednávateľom.
	5. Zhotoviteľ musí svoje práce vyúčtovať overiteľným spôsobom. Podkladom pre vystavenie faktúry je súpis skutočne vykonaných druhov a množstiev prác Zhotoviteľa, odsúhlasený a podpísaný technickým dozorom Objednávateľa. Súpis vykonaných prác je súčasťou faktúry, musí byť zostavený prehľadne, pričom sa musí dodržiavať poradie položiek a označenie, ktoré je v súlade s oceneným popisom podľa zmluvy.
	6. Lehota splatnosti faktúry za vykonané práce je 30 dní odo dňa ich doručenia Objednávateľovi. Lehota splatnosti začína plynúť dňom nasledujúcim po dni, v ktorej boli faktúry preukázateľne doručené Objednávateľovi. Cena bude uhradená na účet Zhotoviteľa uvedeného v č. I. tejto Zmluvy.
	7. Faktúra musí obsahovať náležitosti podľa § 71 ods. 2 zákona č. 222/2004 Z. z. o DPH v platnom znení. Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:

a) číslo Zmluvy,

b) termín splatnosti faktúry,

c) forma úhrady,

d) označenie peňažného ústavu a číslo účtu, na ktorý sa má platba vykonať,

e) meno, podpis, odtlačok pečiatky a telefonické spojenie vystavovateľa faktúry,

f) prílohou faktúry bude dodací list – súpis dodaných prác za fakturované obdobie s vyznačením jednotkovej ceny za fakturovanú položku (s DPH a bez DPH), počet jednotiek, celková cena (s DPH a bez DPH)

g) kód projektu, názov projektu

 V prípade, že faktúra (daňový doklad) bude obsahovať nesprávne alebo neúplné údaje, Objednávateľ je  oprávnený vrátiť ju na opravu a prepracovanie. Zhotoviteľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Objednávateľovi podľa ods. 5.7 tohto článku Zmluvy.

* 1. Platby za vykonané práce nemajú vplyv na záruky poskytované Zhotoviteľom a neplatia ako doklad o prevzatí prác a dodávok.
	2. Zmluvné strany sa dohodli, že Zhotoviteľ je povinný do 14 dní od účinnosti zmluvy~~,~~ vinkulovať na bankovom účte Zhotoviteľa finančné prostriedky alebo poskytnúť bankovú záruku vo výške 5% z celkovej ceny diela bez DPH ako výkonovú záruku, s dátumom vystavenia, alebo zložením na účet, nie starším ako 7 dní odo dňa účinnosti zmluvy.
	3. Výkonová záruka bude uvoľnená Zhotoviteľovi do 10-tich kalendárnych dní po nadobudnutí právoplatnosti kolaudačného rozhodnutia, resp. Zhotoviteľovi bude bezodkladne po nadobudnutí právoplatnosti kolaudačného rozhodnutia zaslané jedno vyhotovenie právoplatného kolaudačného rozhodnutia za účelom uvoľnenia vinkulácie na účte Zhotoviteľa.
	4. Zmluvné strany sa dohodli, že Zhotoviteľ je povinný:
		1. poskytnúť objednávateľovi Výkonovú záruku vo výške 5% z ceny diela bez DPH na vykonanie prác a na splnenie zmluvných záväzkov (ďalej len Výkonová záruka). Výkonovú záruku je Zhotoviteľ povinný doručiť objednávateľovi najneskôr do 7 kalendárnych dní od účinnosti tejto zmluvy o dielo; v opačnom prípade má objednávateľ nárok na zmluvnú pokutu vo výške 5% z ceny diela bez DPH, pričom uplatnením tejto zmluvnej pokuty nie je dotknuté právo na náhradu škody.

Objednávateľ je oprávnený uspokojiť si z Výkonovej záruky svoje nároky z vád diela, nároky na zaplatenie zmluvnej pokuty, náhradu škody, náklady vzniknuté v dôsledku odstúpenia od zmluvy a iné nároky, ktoré nebudú zhotoviteľom riadne a včas uspokojené. Výkonovú záruku uchádzač zloží prevodom príslušnej sumy na účet Objednávateľa, alebo predložením bankovej záruky vystavenej na príslušnú sumu. Banková záruka musí byť platná a vymáhateľná po celú dobu vykonania diela, t.j. až pokým zhotoviteľ riadne a včas nevyhotoví a neukončí a objednávateľ takto dokončené dielo bez vád a nedorobkov neprevezme v súlade s podmienkami tejto zmluvy. Banková záruka sa bude riadiť ustanoveniami § 313 a nasl. Obchodného zákonníka v platnom znení, musí byt' vydaná vo forme a s obsahom akceptovateľným pre objednávateľa ako neodvolateľná a bezpodmienečná banková záruka splatná na prvé písomné požiadanie, podľa ktorej príslušná renomovaná slovenská banka alebo pobočka zahraničnej banky na území Slovenskej republiky vyhlási, že uspokojí objednávateľa na základe písomného oznámenia objednávateľa adresovaného banke v prípade, že zhotoviteľ porušuje svoje záväzky vyplývajúce mu zo zmluvy a všeobecne záväzných právnych predpisov alebo podľa ustanovení § 306 Obchodného zákonníka bude nepochybné, že zhotoviteľ svoj záväzok nesplní, napr. pri vyhlásení konkurzu.

Zhotoviteľ je oprávnený nahradiť bankovú záruku zložením sumy predstavujúcej 5% z celkovej ceny za dielo bez DPH do notárskej úschovy, alebo na účet objednávateľa alebo vinkulovaním na svojom účte v banke v prospech objednávateľa a to počas celej doby vykonania diela. Neposkytnutie zábezpeky tak ako je uvedené v tomto bode sa považuje za podstatné porušenie zmluvy a objednávateľ má právo od zmluvy odstúpiť.

* + 1. ku dňu vystavenia poslednej faktúry zložiť na osobitný účet Objednávateľa sumu vo výške 2 % z ceny za Dielo bez DPH ako garančnú zábezpeku. Lehota splatnosti poslednej faktúry podľa článku 5.12. tejto zmluvy začína plynúť dňom pripísania finančných prostriedkov na účet objednávateľa. Túto povinnosť môže Zhotoviteľ splniť aj spôsobmi uvedenými v ods.1.
	1. V prípade, ak Zhotoviteľ odstráni všetky vady, nedorobky a nedostatky v lehotách stanovených v odovzdávacom a preberacom protokole Diela, resp. v protokolov o odovzdaní časti Diela, bude mu Výkonová záruka vo výške 5 % z celkovej Ceny za Dielo uvoľnená, na základe jeho písomnej žiadosti, ktorej neoddeliteľnou prílohou je protokol o odstránení vád a nedorobkov podpísaný oboma Zmluvnými stranami. V prípade, ak Zhotoviteľ vady neodstráni, zabezpečí ich odstránenie Objednávateľ na náklady Zhotoviteľa. Zmluvné strany sa dohodli, že Objednávateľ je oprávnený pohľadávku, ktorá mu vznikla z titulu odstránenia vád na náklady Zhotoviteľa, jednostranne započítať s Výkonovou zárukou. V prípade započítania bude Zhotoviteľovi vrátená výkonová záruka, znížená o sumu pohľadávky Objednávateľa s titulu odstránenia vád.
	2. V prípade, že sa vyskytnú počas záručnej doby vady Diela a Zhotoviteľ ich riadne a včas neodstráni, môže Objednávateľ zabezpečiť ich odstránenie na náklady Zhotoviteľa. Zmluvné strany sa dohodli, že pohľadávku, ktorá tým Objednávateľovi vznikne môže Objednávateľ jednostranne započítať s garančnou zábezpekou. V prípade započítania bude Zhotoviteľovi vrátená garančná zábezpeka predstavujúca sumu vo výške 3% z Ceny za Dielo znížená o započítané pohľadávky. O uvoľnenie garančnej zábezpeky môže Zhotoviteľ písomne požiadať najskôr po uplynutí záručnej doby.

**Článok VI.**

**ČAS PLNENIA**

6.1Zhotoviteľ sa zaväzuje zrealizovať predmet zmluvy – dielo do ........ dní odo dňa odovzdania staveniska.

6.2 Časový harmonogram vypracovaný Zhotoviteľom v rámci verejného obstarávania bude tvoriť prílohu č. 2 tejto zmluvy. Nedodržanie harmonogramu bude považované za podstatné porušenie zmluvy.

6.3 Dodržiavanie termínov podľa bodu 6.1 tohto článku Zmluvy je podmienené riadnym a včasným spolupôsobením Objednávateľa (poskytnutím súčinnosti Objednávateľa) dohodnutým v tejto Zmluve.

**Článok VII.**

**MIESTO PLNENIA PREDMETU ZMLUVY**

7.1Miesto plnenia predmetu Zmluvy: viď Príloha č.2 - projektová dokumentácia.

7.2 Miesto stavby : Mesto Ilava katastrálne územie Klobušice, pozemok reg. C parcelné číslo 185/2.

**Článok VIII.**

**PRÁVA A POVINNOSTI ZMLUVNÝCH STRÁN, ZMLUVNÉ POKUTY**

* 1. Práva a povinnosti Objednávateľa
1. Objednávateľ odovzdá Zhotoviteľovi stavenisko pre vykonávanie stavebných prác tak, aby Zhotoviteľ mohol na ňom začať práce v súlade s projektom a s podmienkami zmluvy.
2. Objednávateľ odovzdá Zhotoviteľovi vyjadrenia správcov inžinierskych sietí, orgánov štátnej správy a podmienky, za ktorých je možné vykonávať stavebné práce.
3. Objednávateľ zabezpečí všetky rozhodnutia orgánov štátnej správy potrebné pre vykonanie diela, ktoré je Zhotoviteľ povinný rešpektovať.
4. Objednávateľ presne vymedzí hranice staveniska.
5. Súčasne s odovzdaním staveniska objednávateľ určí prístupové cesty pre vjazd na stavenisko.
6. Objednávateľ je oprávnený kontrolovať plnenie predmetu Zmluvy v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté vadnou realizáciou predmetu Zmluvy a ďalej ho zhotovoval riadne. V prípade, že Zhotoviteľ v primeranej, písomne Zmluvnými stranami odsúhlasenej dobe, nesplní svoju povinnosť, má Objednávateľ právo odstúpiť od Zmluvy.
7. Plánované kontroly budú vykonávané minimálne jedenkrát mesačne ako aj vždy pred plánovaným vystavením faktúry zo strany Zhotoviteľa. Kontroly organizuje technický dozor na základe výzvy niektorej zmluvnej strany, alebo na základe časového plánu vopred dohodnutého zmluvnými stranami.
8. Každá zmluvná strana je povinná bezodkladne informovať druhú zmluvnú stranu o okolnostiach, resp. prekážkach, ktoré jej môžu brániť riadne plniť predmet Zmluvy.
9. Každá zmluvná strana je tiež povinná informovať druhú zmluvnú stranu s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.
10. Objednávateľ je povinný uhradiť cenu dohodnutú v čl.V., bod 5.1.
	1. Práva a povinnosti Zhotoviteľa
11. Zhotoviteľ je povinný na vlastné náklady zabezpečiť činnosť potrebnú na zabezpečenie predmetu Zmluvy.
12. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách v súvislosti s realizáciou stavebných prác, obstará a uhradí tieto práce zhotoviteľ.
13. Povolenie na dočasné užívanie verejných a iných plôch obstaráva zhotoviteľ a znáša aj prípadné poplatky.
14. Zhotoviteľ zabezpečí na svoje náklady obstaranie, dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun zo skladu na stavenisko, ako aj stráženie staveniska, vrátane ostatných zariadení staveniska.
15. Zhotoviteľ si zabezpečí možnosť napojenia na odber elektrickej energie a úžitkovej vody. Náklady na úhradu spotrebovaných energií hradí zhotoviteľ a sú súčasťou zmluvnej ceny podľa čl. V tejto zmluvy.
16. Zhotoviteľ odstráni na vlastné náklady odpady, ktoré sú výsledkom jeho činnosti.
17. Zhotoviteľ je povinný uzavrieť poistenie zodpovednosti za škodu platné počas realizácie projektu do 10 dní od podpisu Zmluvy. Výška poistenia je minimálne v hodnote ceny projektu s DPH podľa bodu 5.1 Zmluvy.
18. Zhotoviteľ je povinný uviesť zoznam svojich subdodávateľov spolu s predmetom subdodávky a podielom na celkovej realizácii Diela v Prílohe č.4 tejto Zmluvy. Zhotoviteľ je oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Zhotoviteľ Objednávateľovi minimálne 5 pracovných dní pred plánovaným dátumom zmeny subdodávateľa. Zhotoviteľ je v súlade s §41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Diela. Tieto informácie uvádza Zhotoviteľ v Prílohe č.4 tejto Zmluvy. Zhotoviteľ je povinný požadovať od subdodávateľov poskytovanie aktuálnych údajov podľa predchádajúcej vety a je povinný bezodkladne poskytovať aktualizované údaje Objednávateľovi. Ak Zhotoviteľ hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky.
19. Zhotoviteľ je povinný plniť všetky povinnosti podľa ZVO
a iných súvisiacich právnych predpisov (o.i. zákon č. 315/2016 Z. z. o registri
partnerov verejného sektora a o zmene a doplnení niektorých zákonov v znení
neskorších predpisov), najmä
	* prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,
	* zabezpečiť splnenie povinnosti podľa predchádzajúceho bodu u každého subdodávateľa a navrhovaného subdodávateľa, ktorý vie alebo má vedieť, že ním poskytované plnenia súvisia s plnením predmetu tejto zmluvy,
	* oznamovať Objednávateľovi aktuálne údaje o svojich subdodávateľoch, údaje o osobách oprávnených konať za subdodávateľov v rozsahu podľa zákona o verejnom obstarávaní, údaje o predmete subdodávky a podiele subdodávateľa na plnení predmetu zmluvy,
	* zabezpečiť, aby subdodávatelia spĺňali podmienky účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky; nový subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.
20. V prípade porušenia povinností Zhotoviteľa týkajúcich sa subdodávateľov a ich zmeny sa toto porušenie považuje za podstatné porušenie Zmluvy a Objednávateľ má právo:
* odstúpiť od zmluvy
* má nárok na zmluvnú pokutu vo výške 1% z hodnoty diela za každé porušenie povinností uvedených v tomto bode (a to aj opakovane).
1. Zhotoviteľ je povinný dodržiavať predpisy a opatrenia na zabezpečenie bezpečnosti a ochrany zdravia pri práci, na ochranu životného prostredia, ako aj protipožiarne opatrenia, vyplývajúce z povahy vykonávanej práce.
2. Zhotoviteľ bude viesť od prevzatia staveniska až do protokolárneho odovzdania stavby o prácach a dodávkach, ktoré vykonáva stavebný denník. Do tohto bude zapisovať podstatné udalosti, ktoré sa stali na stavenisku. Stavebný denník bude uložený u Stavbyvedúceho Zhotoviteľa na stavbe. Do stavebného denníka je ďalej oprávnený robiť zápisy zástupca Objednávateľa – Technický dozor a Autorský dozor. Cestou stavebného denníka nie je možné meniť rozsah, cenu a termín zhotovenia diela.
3. Zmluvné strany považujú stavebný denník za informatívny dokument stavby, z tohto dôvodu vzniká Zhotoviteľovi povinnosť predkladať stavebný denník Objednávateľovi a taktiež vzniká Objednávateľovi povinnosť reagovať písomne formou zápisov do stavebného denníka na zápisy Zhotoviteľa.
4. Zhotoviteľ je povinný predložiť na schválenie osobám povereným objednávateľom na vykonanie Technického dozoru a Autorského dozoru vzorky materiálov, výrobkov, vybavenie a iné náležitosti tvoriace predmet stavby, ktoré nie sú výslovne špecifikované v technickej správe a projektovej dokumentácii ako aj na požiadanie Technického dozoru a Autorského dozoru nimi vyžiadané vzorky materiálov, výrobkov a vybavenia.
5. Zhotoviteľ zodpovedá za všetky škody na stavbe, zariadeniach a pozemkoch, ako aj vzniknutých tretím osobám a na veciach pri realizácii prác, ktoré vykonáva Zhotoviteľ, bez ohľadu na to či tieto boli vykonávané jeho zamestnancami alebo ním poverenými 3. osobami alebo jeho dodávateľmi. Zhotoviteľ sa zaväzuje, že akúkoľvek ním spôsobenú, alebo zapríčinenú škodu pri realizácii diela odstráni tak, že uvedie poškodenú časť diela do pôvodného stavu, alebo zaplatí náhradu škody v plnej výške. Náhradu škody je Objednávateľ oprávnený jednostranne si odpočítať z čiastky fakturovanej Zhotoviteľom.
6. Zhotoviteľ je povinný vyzvať technický dozor Objednávateľa na preverenie prác, ktoré v ďalšom postupe budú zakryté alebo sa stanú neprístupnými. Výzva mu musí byť doručená písomne najmenej 3 pracovné dni vopred. Výzva sa môže uskutočniť zápisom v stavebnom denníku, pokiaľ taký zápis technický dozor Objednávateľa potvrdí svojim podpisom.
7. Ak sa technický dozor Objednávateľa na preverenie prác v určenej lehote nedostaví, hoci bol na to riadne vyzvaný, je Objednávateľ povinný uhrádzať náklady dodatočného odkrytia, pokiaľ také odkrytie požaduje. Ak sa však pri dodatočnom odkrytí zistí, že práce boli vykonané chybne, znáša náklady dodatočného odkrytia Zhotoviteľ.
8. Zhotoviteľ je povinný prizvať technický dozor Objednávateľa na kontrolu najmä týchto prác:
* k vytyčovaniu stavby,
* na prevzatie výkopových prác,
* na kontrolu zakladania,
* na kontrolu vykonania miery zhutnenia pláne komunikácií a spevnených plôch, predložiť atest o zhutnení pláne,
* ku kontrole vykonania podkladových vrstiev komunikácií a pred kladením konečnej povrchovej úpravy,
* na preverenie jednotlivých vrstiev konštrukcií, podľa vrstiev predpísaných projektom a vysloviť súhlas pre realizáciu ďalšej vrstvy,
* na prevzatie tvaru výstuže jednotlivých konštrukcií
* na kontrolu pred zakrytím konštrukcií, ktoré ostávajú zabudované
1. Zhotoviteľ sa zaväzuje vyzvať minimálne 3 pracovné dni vopred Objednávateľa, resp. technický dozor Objednávateľa k účasti na skúškach podľa bodu 8.2 písm. nn) tohto čl. o vykonaných skúškach vedie Zhotoviteľ záznam v stavebnom denníku.
2. Technický dozor Objednávateľa môže na základe vlastného uváženia v priebehu plnenia zmluvy požiadať Zhotoviteľa o predloženie atestu a certifikátu konkrétneho výrobku pred resp. počas jeho zabudovania.
3. Zhotoviteľ zabezpečí účasť svojich pracovníkov na preverovaní svojich prác a dodávok, ktoré vykonáva technický dozor Objednávateľa alebo iný zodpovedný zástupca Objednávateľa a bez meškania vykoná opatrenia na odstránenie zistených nedostatkov a odchýlok od projektu.
4. Zhotoviteľ je povinný počas realizácie Diela na vlastné náklady zabezpečovať kontrolné skúšky použitých materiálov ako aj stavebných častí Diela podľa STN. Materiály a stavebné časti, ktoré nevyhoveli kvalitatívnym skúškam Zhotoviteľ odstráni bezodkladne na vlastné náklady. Preberacie skúšky budú vykonávané v 100%-nom rozsahu zhotovovaného Diela.
5. Zhotoviteľ sa zaväzuje dodržiavať všetky pokyny Objednávateľa a konať presne a dôsledne podľa jeho pokynov. Toto platí pre všetky záležitosti, ktoré sa dotýkajú výkonov Zhotoviteľa, bez ohľadu na to či sú v tejto zmluve uvedené alebo nie sú.
6. Zhotoviteľ môže na stavbe nasadiť len personál, ktorý má požadovanú kvalifikáciu, ktorý vykonáva potrebné práce podľa zmluvne dohodnutých podmienok a v primeranom čase a je dostatočne vybavený vhodnými bezporuchovými prístrojmi.
7. Od začatia svojich výkonov až po ich prevzatie Objednávateľom znáša zodpovednosť za ich ochranu Zhotoviteľ. V prípade poškodenia, straty, alebo zničenia už vykonaných prác a dodaných materiálov pred ich prevzatím, je Zhotoviteľ povinný ich bezodkladne opraviť, alebo nahradiť na vlastné náklady tak, aby boli pri odovzdaní a prevzatí diela v bezchybnom stave a v úplnom súlade so zmluvnými podmienkami a nariadeniami Objednávateľa.
8. V prípadoch, v ktorých sa dá nepochybne určiť pôvodca škôd na vykonaných prácach Zhotoviteľa, je Zhotoviteľ povinný ich bezodkladne opraviť, alebo nahradiť a vyúčtovať tým vzniknuté náklady pôvodcovi škôd.
9. Výzvy Zhotoviteľa na spolupôsobenie Objednávateľa pri realizácii diela bude Zhotoviteľ uplatňovať písomne prostredníctvom stavebného denníka a vopred, v predstihu najmenej 2 (dvoch) pracovných dní.
10. Zhotoviteľ má právo vyvodzovať nároky z titulu prekážok na odovzdanom pracovisku pri vykonávaní diela len vtedy, keď zabraňujúce okolnosti ihneď písomne oznámi Objednávateľovi.
11. Ak je možné, Zhotoviteľ po vzájomnej písomnej dohode s Objednávateľom začne, prípadne ukončí realizáciu diela predčasne.
12. Zhotoviteľ bude pri realizovaní diela dodržiavať záväzné technické normy a ďalšie platné normy vzťahujúce sa na dodávku zmluvných prác a materiálov, platné v Slovenskej republike. Zhotoviteľ použije pre dielo len výrobky, ktoré majú také vlastnosti, aby počas predpokladanej existencii stavby bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia, bezpečnosť pri užívaní, ochrana proti hluku a úspora energie, za čo zodpovedá.
13. Zhotoviteľ sa tiež zaväzuje, že jeho pracovníci budú nosiť ochranné pracovné pomôcky v súlade s predpismi BOZP. V prípade zistenia nedostatku je Objednávateľ oprávnený požadovať zmluvnú pokutu a jej odpočet vo faktúre – daňovom doklade za obdobie, v ktorom bol zistený nedostatok, 50,- € za každého pracovníka a každý nedostatok.
14. Technický dozor Objednávateľa má právo kedykoľvek v pracovnej dobe vyzvať pracovníkov Zhotoviteľa k uskutočneniu skúšky na prítomnosť alkoholu alebo inej omamnej látky; v prípade pozitívneho výsledku resp. odmietnutia, má právo okamžite vypovedať a trvale zakázať vstup na pracovisko dotknutému pracovníkovi Zhotoviteľa. Okrem toho má Objednávateľ právo uplatniť si u Zhotoviteľa jednorazovú zmluvnú pokutu vo výške 300,- € za každý pozitívny výsledok skúšky, resp. odmietnutia podrobiť sa skúške. V prípade, že pracovníci Zhotoviteľa počas, resp. po pracovnej dobe na stavenisku nedodržiavajú hygienické návyky a hrubo porušujú pravidlá medziľudského správania sa, je Objednávateľ v prípade zistenia takéhoto stavu oprávnený požadovať u Zhotoviteľa jednorazovú zmluvnú pokutu vo výške 300,- € za každé zistenie.
15. Technický dozor Objednávateľa je oprávnený dať pracovníkom Zhotoviteľa príkaz prerušiť prácu, ak zodpovedný Stavbyvedúci Zhotoviteľa nie je dosiahnuteľný a ak je ohrozená bezpečnosť uskutočňovanej stavby, život alebo zdravie pracujúcich na stavbe, dielo nie je vykonávané v požadovanej kvalite alebo hrozia iné vážne škody.
16. Zhotoviteľ sa zaväzuje, že jeho pracovníci budú nosiť oblečenie zreteľne označené firemnou značkou, tak, aby mal Objednávateľ prehľad o ľuďoch pohybujúcich sa v rámci staveniska. Firemným štítkom neoznačeného pracovníka má zástupca objednávateľa právo vykázať zo stavby.
17. Zhotoviteľ je povinný zúčastňovať sa na kontrolných dňoch zvolávaných Objednávateľom, s účasťou Stavbyvedúceho a ostatných zástupcov Objednávateľa a Zhotoviteľa s tým, že ich presný termín mu bude písomne oznámený minimálne 5 pracovných dní vopred.
18. Zhotoviteľ sa zaväzuje písomne vyzvať objednávateľa na prevzatie diela, a to minimálne 10 pracovných dní vopred.
19. Zhotoviteľ odovzdá dokončené dielo v zmysle projektovej dokumentácie a spíše s Objednávateľom preberací protokol o odovzdaní a prevzatí diela.
20. Po skončení prác na stavbe je Zhotoviteľ povinný Stavenisko vypratať, vyčistiť, upraviť ho na vlastné náklady do stavu podľa pokynov Objednávateľa a to v lehote najneskôr do 10 dní od podpísania preberacieho protokolu resp. do 10 dní odo dňa odstúpenia od zmluvy. Ak Zhotoviteľ túto povinnosť nesplní ani v dodatočnej lehote určenej Objednávateľom, Objednávateľ má právo nechať Stavenisko vypratať prostredníctvom tretej osoby na náklady Zhotoviteľa, a na zmluvnú pokutu vo výške 500,- € a to za každý aj začatý deň omeškania.
21. Ak posledný deň lehoty, určený pre plnenie povinností uvedených v tejto zmluve pripadne na sobotu, nedeľu, alebo iný deň pracovného voľna alebo pracovného pokoja, presúva sa povinnosť na predchádzajúci pracovný deň.
22. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Doklady o týchto skúškach podmieňujú prevzatie diela.
23. Dielo bude Zhotoviteľom odovzdané a Objednávateľom prevzaté aj v prípade, že v preberacom protokole

- v zápise o odovzdaní a prevzatí diela budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke (užívaniu). Tieto zjavné vady a nedorobky musia byť uvedené v preberacom protokole o odovzdaní a prevzatí diela so stanovením termínu ich odstránenia.

1. Prevzatím predmetu zmluvy prechádza vlastnícke právo a nebezpečenstvo škody na Objednávateľa.
2. Zhotoviteľ odovzdá Objednávateľovi najneskôr v čase doručenia výzvy Zhotoviteľa k odovzdaniu a prevzatiu diela podľa čl. VIII. bod 8.2 písm. kk) nasledovné doklady nevyhnutné ku kolaudačnému konaniu a užívaniu stavby minimálne v dvoch vyhotoveniach:
* Stručnú technickú správu o odovzdávanej stavbe a manuál jej užívania (spôsob používania, údržbu, pravidelné kontroly a revízie a pod.)
* Dokumentáciu skutočného realizovania stavby so zakreslením všetkých zmien, ku ktorým došlo počas realizácie stavby potvrdenú Zhotoviteľom.
* Opis a odôvodnenie vykonaných odchýlok od stavebného povolenia, ku ktorým došlo počas realizácie stavby potvrdené Zhotoviteľom, zapísané a odsúhlasené technickým dozorom Objednávateľa v stavebnom denníku.
* Certifikáty preukázania zhody stavebných výrobkov (zákon č. 90/1998 Z.z. o stavebných výrobkoch v znení zákona č. 264/1999 Z. z. o technických požiadavkách na výrobky a o posudzovaní zhody).
* Zápisnice o preverení prác a konštrukcií v priebehu ďalších prác zakrytých.
* Osvedčenia o akosti použitých materiálov a konštrukcii.
* Doklad o zneškodnení prípadne zhodnotení odpadov, ktoré vznikli pri realizácii stavby (doklad o prevzatí odpadu a fotokópie záznamov o prevádzke vozidiel ktorými bol odpad vyvážaný).
* Stavebné denníky (montážne denníky).
* Správy o vykonaní odborných prehliadok a odborných skúšok.
* Záručné listy (kópie), návody na používanie všetkých dodaných zariadení v slovenskom jazyku a doklady o zaškolení obsluhy.
1. Zhotoviteľ sa zaväzuje predložiť elektronickú verziu podrobného rozpočtu (vo formáte MS Excel) ako aj predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy.
	1. Ak Objednávateľ neuhradí Zhotoviteľovi faktúry v lehote splatnosti, uvedenej v článku V bode 5.7 tejto zmluvy, je povinný zaplatiť Zhotoviteľovi zmluvnú pokutu vo výške 0,1% z dlhovanej čiastky za každý deň omeškania.
	2. Ak Zhotoviteľ nedodrží lehotu odovzdania diela podľa v článku VI bodu 6.1 tejto zmluvy, zaplatí zmluvnú pokutu 2 500 € za každý kalendárny deň omeškania.
	3. Ak Zhotoviteľ nezačne s odstraňovaním vád v čase podľa článku IX bod 9.3, zaplatí zmluvnú pokutu vo výške 500,- EUR za každý kalendárny deň omeškania.
	4. Ak Zhotoviteľ neodstráni vady v dohodnutom termíne podľa čl. IX bod 9.3, zaplatí zmluvnú pokutu vo výške 500,- EUR za každý kalendárny deň omeškania.
	5. Zhotoviteľ zaplatí zmluvnú pokutu vo výške 500,- EUR za každý kalendárny deň, ak mešká s odstránením vád a nedorobkov uvedených v preberacom protokole o odovzdaní a prevzatí diela.
	6. Lehota splatnosti faktúr, ktorými sa uplatňujú zmluvné pokuty je do 30 dní odo dňa ich doručenia.
	7. Dojednaním zmluvnej pokuty nie je dotknutý nárok na náhradu škody, ktorá vznikla porušením zmluvnej povinnosti, na ktorú sa vzťahuje zmluvná pokuta.
	8. Ak Zhotoviteľ poruší všeobecne záväzné právne predpisy týkajúce sa ochrany archeologických pamiatok alebo ochrany prírody a krajiny, bude to považované za podstatné porušenie zmluvy.
	9. Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.

**Článok IX.**

**Zodpovednosť za vady, záruka za kvalitu**

* 1. Záručná doba začína plynúť dňom prevzatia diela bez vád a nedorobkov a trvá 5 (slovom: päť) rokov od protokolárneho odovzdania diela. Telefónne číslo na nahlasovanie reklamácií a vád diela alebo havarijných stavov je:
	............ doplní uchádzač.......... .
	2. Zhotoviteľ sa zaväzuje pre prípad vady diela, že počas záručnej doby má Objednávateľ právo požadovať a Zhotoviteľ povinnosť bezplatne odstrániť vady.
	3. Zhotoviteľ sa zaväzuje začať s odstraňovaním prípadných vád predmetu plnenia v zmysle tohto článku do 3 pracovných dní od uplatnenia oprávnenej reklamácie objednávateľa alebo nástupcu a vady odstrániť v čo najkratšom technicky možnom čase. Termín odstránenia vád dohodnú zmluvné strany písomne.
	4. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk oprávneného zástupcu Zhotoviteľa podľa čl. I. tejto zmluvy.
	5. Ak Zhotoviteľ neodstráni vady v dohodnutej lehote, Objednávateľ má právo zabezpečiť ich odstránenie na náklady Zhotoviteľa.
	6. Vadou diela sa rozumie odchýlka v kvalite, rozsahu alebo parametroch stanovených projektovou dokumentáciou, touto zmluvou a všeobecne záväznými technickými normami a predpismi.
	7. Nedorobkom sa rozumie nedokončená práca oproti projektu.
	8. Havarijné stavy t.j. následky vád, ktorých odstránenie neznesie odklad, a za ktoré nesie zodpovednosť Zhotoviteľ, je Zhotoviteľ povinný odstrániť bezodkladne po ich nahlásení.

**Článok X.**

**ZODPOVEDNOSŤ ZA ŠKODU**

10.1 Zhotoviteľ zodpovedá za všetky škody, ktoré vzniknú Objednávateľovi v dôsledku porušenia jeho povinností, vyplývajúcich z tejto Zmluvy, neobmedzene do výšky vzniknutej škody.

10.2 Zhotoviteľ sa zaväzuje vykonať s prihliadnutím na okolnosti prípadu všetky opatrenia, potrebné na odvrátenie škody alebo na jej zmiernenie.

10.3 Každá zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej strane.

10.4 Zmluvná strana, ktorá spôsobila škodu druhej zmluvnej strane spôsobom uvedeným v bode 10.3 tohto článku, sa zbaví zodpovednosti ak preukáže, že škoda bola spôsobená okolnosťou vylučujúcou zodpovednosť.

10.5 Ak vznikne škoda na vykonaných prácach a materiáloch v období, v ktorom je Zhotoviteľ povinný sa o ne starať, Zhotoviteľ odstráni škodu na vlastné náklady, aby vykonané práce a materiály boli vedené do pôvodného stavu.

10.6 Ak vznikne škoda neoprávneným vstupom Zhotoviteľa na pozemky tretích osôb alebo ich poškodením v dôsledku odobratia alebo skladovania zeminy alebo iných predmetov, príp. svojvoľným uzavretím ciest alebo porušením inžinierskych sietí, zodpovedá za túto škodu Zhotoviteľ.

10.7 Zhotoviteľ zodpovedá za škodu na diele spôsobenú vlastným zavinením počas svojich pracovných postupov, pri odstraňovaní vád v rámci zodpovednosti za vady alebo záruky, ako aj za škodu spôsobenú tými, ktorých použil na realizáciu diela.

**Článok XI.**

**Ďalšie zmluvné dojednania**

* 1. Všetky oficiálne oznámenia medzi Zmluvnými stranami na základe tejto Zmluvy, budú uvedené v liste, podpísanom oprávneným zástupcom Zmluvnej strany, ktorá oznámenie odosiela e-mailom, ktorý bude bezprostredne potvrdený zaslaním listu. Všetky oznámenia budú zasielané doporučeným listom s doručenkou, resp. doručené iným preukazným spôsobom, na adresy uvedené v č. I tejto Zmluvy.
	2. Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej Zmluvnej strane dozvedia sa považujú za obchodné tajomstvo podľa § 17 Obchodného zákonníka.
	3. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
	4. Za okolnosti vylučujúce zodpovednosť Zmluvných strán podľa tejto Zmluvy sa považuje prekážka, ktorá nastala nezávisle od vôle Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá nastala až v čase, keď bola Zmluvná strana v omeškaní s plnením svojej povinnosti, alebo vznikla z jej hospodárskych pomerov.
	5. Zmeny a doplnenia tejto zmluvy je možné realizovať v súlade s §18 ZVO. Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými oprávnenými zástupcami Zmluvných strán, inak je zmena či doplnenie Zmluvy neplatné.
	6. Táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu. Zhotoviteľ berie na vedomie povinnosť Objednávateľa na zverejnenie tejto zmluvy ako aj jednotlivých faktúr vyplývajúcich z tejto zmluvy a svojim podpisom dáva súhlas na zverejnenie tejto zmluvy vrátane prílohy v plnom rozsahu.

**Článok XII.**

**Trvanie zmluvy a UKONČENIE ZMLUVNÉHO VZŤAHU**

* 1. Riadne ukončenie zmluvného vzťahu zo Zmluvy nastane splnením záväzkov Zmluvných strán.
	2. Mimoriadne ukončenie zmluvného vzťahu vyplývajúceho zo Zmluvy nastáva dohodou Zmluvných strán v písomnej forme alebo odstúpením od Zmluvy. V prípade akéhokoľvek spôsobu skončenia zmluvného vzťahu medzi Objednávateľom a Zhotoviteľom, Objednávateľ vysporiada pohľadávky Zhotoviteľa podľa bodu 12.8 tohto článku Zmluvy.
	3. Od Zmluvy môže ktorákoľvek zo Zmluvných strán odstúpiť v prípadoch podstatného porušenia Zmluvy.
	4. Objednávateľ je oprávnený odstúpiť od Zmluvy aj v prípade, ak nastali okolnosti podľa §19 ZVO
	5. Na účely Zmluvy sa za podstatné porušenie Zmluvy sa považuje aj:
1. preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou Zmluvných strán;
2. zastavenie realizácie predmetu Zmluvy z dôvodov na strane Zhotoviteľa, pričom toto zastavenie realizácie predmetu Zmluvy nie je z dôvodov na strane Objednávateľa;
3. vyhlásenie konkurzu alebo reštrukturalizácie na majetok Zhotoviteľa, resp. zastavenie konkurzného konania pre nedostatok majetku, alebo vstup Zhotoviteľa do likvidácie;
4. neuhradenie faktúry zo strany Objednávateľa po splnení podmienok uvedených v článku V, bod 5.8 Zmluvy;
5. opakované dodanie predmetu Zmluvy alebo jeho časti od Zhotoviteľa s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami,
6. omeškanie Zhotoviteľa s plnením termínov uvedených v Časovom harmonograme podľa Prílohy č. 3 tejto Zmluvy o viac ako 10 dní bez uvedenia dôvodu, ktorý by omeškanie ospravedlňoval (vyššia moc),
7. neuzavretie poistenia zodpovednosti za škodu podľa bodu 8.2. písm. g) Zmluvy,
8. porušenie povinnosti Zhotoviteľa v zmysle článku V bod 5.10 tejto zmluvy,
9. opakované porušenie záväzkov Zmluvných strán vyplývajúcich z tejto Zmluvy.
	1. V prípade podstatného porušenia Zmluvy je Zmluvná strana oprávnená od Zmluvy odstúpiť bez zbytočného odkladu po tom, ako sa o tomto porušení dozvedela. V prípade nepodstatného porušenia zmluvy je Zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia Zmluvy je Zmluvná strana oprávnená postupovať ako pri nepodstatnom porušení Zmluvy. V tomto prípade sa takéto porušenie Zmluvy bude považovať za nepodstatné porušenie Zmluvy.
	2. Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane.
	3. Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.
	4. Vysporiadanie pohľadávok z titulu odstúpenia od Zmluvy:
10. časť dodaného a zhotoveného predmetu Zmluvya uhradená Objednávateľom zostáva vlastníctvom Objednávateľa,
11. Objednávateľ je ďalej povinný uhradiť Zhotoviteľovi cenu tých častí predmetu Zmluvy, ktoré boli dodané, zhotovené, resp. poskytnuté a prebraté Objednávateľom do dňa nadobudnutia účinnosti odstúpenia od Zmluvy,
12. Zhotoviteľ vystaví vyúčtovaciu faktúru do 21 dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia Článku V tejto Zmluvy.

**Článok XIII.**

**KONTROLA**

* 1. Zhotoviteľ je povinný strpieť výkon kontroly /auditu/ overovania súvisiaceho s dodaním predmetu zákazky a to kedykoľvek počas platnosti a účinnosti predmetnej Zmluvy o poskytnutí NFP vykonávaný v súlade s príslušnými právnymi predpismi SR a EU oprávnenými osobami, ktorými sú:
1. Poskytovateľ a ním poverené osoby
2. Útvar vnútorného auditu Riadiaceho orgánu alebo Sprostredkovateľského orgánu a ním poberené osoby
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. Príslušné ministerstvo zastúpené svojou agentúrou,
5. Orgán auditu, jeho spolupracujúce orgány a nimi poverené osoby,
6. Orgán zabezpečujúci ochranu finančných záujmov EÚ
7. Splnomocnení zástupcovia Európskej Komisie a Európskeho dvora audítorov,
8. Osoby prizvané orgánmi uvedenými v písm. i) až vii) v súlade s príslušnými právnymi predpismi SR a ES,

a poskytnúť im všetku potrebnú súčinnosť.

* 1. Zhotoviteľ sa zaväzuje, že na základe požiadavky Objednávateľa v súlade s požiadavkami príslušných riadiacich a kontrolných orgánov predloží Objednávateľovi akýkoľvek doklad súvisiaci s predmetom tejto zmluvy a poskytne akúkoľvek súčinnosť pre dosiahnutie účelu tejto zmluvy.
	2. Zhotoviteľ sa zaväzuje strpieť výkon kontroly/auditu súvisiaceho s vykonaním diela kedykoľvek počas platnosti a účinnosti príslušnej Zmluvy o poskytnutí nenávratného finančného príspevku, ktorú uzavrel objednávateľ ako prijímateľ nenávratného finančného príspevku za účelom financovania predmetného diela, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti Zhotoviteľa je podstatným porušením zmluvy, ktoré oprávňuje objednávateľa od zmluvy odstúpiť.

**Článok XIV.**

**Záverečné ustanovenia**

* 1. Na vzťahy medzi Zmluvnými stranami vyplývajúce z tejto Zmluvy, ale ňou výslovne neupravené sa primerane vzťahujú príslušné ustanovenia Obchodného zákonníka a súvisiacich všeobecne záväzných právnych predpisov SR a ES.
	2. Zhotoviteľ berie na vedomie a rešpektuje, že zákazka financovaná z fondov EÚ, ohľadom ktorej s uzatvára zmluva, bude predmetom „ex post“ administratívnej finančnej kontroly procesu verejného obstarávania zo strany príslušného Riadiaceho orgánu a/alebo Sprostredkovateľský orgán pre IROP. Ak výsledok predmetnej administratívnej finančnej kontroly nebude kladný, alebo kontrolné orgány odhalia akúkoľvek nezrovnalosť, alebo k schválenie nedôjde najneskôr do 3 mesiacov od nadobudnutia platnosti zmluvy, je ktorákoľvek zo zmluvných strán oprávnená od zmluvy odstúpiť. Schválenie zákazky v rámci „ex post“ kontroly príslušným kontrolným orgánom je zároveň podmienkou nadobudnutia účinnosti zmluvy.
	3. Zmluva je platná dňom podpisu oboma zmluvnými stranami a účinnosť nadobúda v deň nasledujúci po dni jej zverejnenia na webovej stránke objednávateľa.
	4. Táto zmluva je uzavretá jej podpisom oboma zmluvnými stranami. Zmluva a celý proces verejného obstarávania podlieha schvaľovaciemu procesu a je podmienené jej schválením Poskytovateľom NFP. Táto zmluva nadobúda účinnosť po splnení odkladacej podmienky, ktorá spočíva v tom že dôjde k schváleniu procesu verejného obstarávania zo strany Poskytovateľa NFP.

V prípade neschválenia procesu verejného obstarávania poskytovateľom nenávratného finančného príspevku, Objednávateľ si vyhradzuje právo využiť inštitút odkladacej podmienky a následne zmluvu anulovať.

* 1. Neoddeliteľnú súčasť tejto Zmluvy tvoria prílohy
1. Príloha č. 1 – Technická a cenová špecifikácia predmetu Zmluvy (výkaz výmer)
2. Príloha č. 2 – Projektová dokumentácia
3. Príloha č. 3 – Návrh technického riešenia, projektový a časový harmonogram
4. Príloha č. 4 – Informácie o subdodávateľoch
	1. Zmluva je vyhotovená v štyroch rovnopisoch, z toho dva obdrží Objednávateľ a dva Zhotoviteľ.
	2. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
	3. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali.

V ......................., dňa .................. V ............................, dňa ....................

.................................................... .........................................................

 Objednávateľ Zhotoviteľ

# E. Prílohy

E.1 – Identifikačné údaje uchádzača - formulár

E.2 – Informácie o subdodávateľoch – formulár

E.3 – Návrh na plnenie kritérií

E.4 – Jednotný európsky dokument – formulár

E.5 – Príručka na vyplnenie jednotného európskeho dokumentu